Nikétas Chóniates

Nikétas Chóniates (iné prepisy: Niketas Choniates alebo Nikétas Chóniatés, Nikitas Chóniatis; ; * 1155, Chónai† 1215/1216), prezývaný tiež Acominatus, bol vysoký byzantský úradník, spisovateľ, teológ a historik. Jeho bratom bol Michal Chóniates, rétor, básnik a aténsky biskup.

Život  
Niketas sa narodil v maloázijskom meste Chónai (odtiaľ meno Chóniates). Od raného detstva sa pod dohľadom svojho brata, neskoršieho aténskeho biskupa Michala vzdelával v rétorike a v práve. Svoje vedomosti následne zúžitkoval v úradníckych službách v Malej Ázii a Konštantínopole. Okrem iných úradov zastával post kancelára, správcu plovdivskej (filippopolskej) thémy, či úrad veľkého logothéta (megas logothetes, pôvodne šlo o titul logothetes ton sekreton) za vlády Izáka II. Kariérny rast mu však pretrhlo dobytie Konštantínopolu počas štvrtej križiackej výpravy. Následne Niketas podobne ako mnohí iní žil v Nikajskom cisárstve v exile, kde však už žiaden významnejší úrad nezískal.

Dielo 
 Thésauros orthodoxias (lat. Thesaurus Orthodoxae Fidei, Poklad pravej viery)

Teologicko - filozofické dielo o herézach. Bol publikovaný len sčasti.

 Chroniké diégésis (Letopisné rozprávanie)

Dielo sa skladá z 21 kníh, popisuje udalosti z rokov 1118  1206, čím nadväzuje na prácu Anny Komnény a Jána Zonara. V diele využíva typický archaizujúci komnénovský štýl a nie je len faktografickou kronikou, ale obsahuje viacero umeleckých replík, ktoré uňho často dostávajú prednosť pred faktami."História je najznamenitejší odkaz a najkrásnejší vynález Grékov."Dielo obsahuje dodatok - popis umeleckých diel zničených alebo odcudzených počas štvrtej križiackej výpravy.

 De statuis (Na sochách zničených Latiníkmi)

Obraz v kultúre 
 V Baudolino od Umberta Eca je Chóniates zachránený Baudolinom počas obliehania Konštantínopola, jedna z hlavných postáv
 A Death in the Venetian Quarter od Alana Gordona, hlavná postava

Referencie

Pozri aj  
 štvrtá križiacka výprava
 byzantská literatúra

Externé odkazy 
 Nicetas Choniates, encyclopaedia Britannica, anglicky

Byzantskí historici
Kronikári
Narodenia v 1155
Úmrtia v 13. storočí
Byzantskí teológovia
Byzantské kresťanské osobnosti
Pravoslávni teológovia